Република Северна Македонија 

ИНСПЕКЦИСКИ СОВЕТ

Почитувани,

Со донесувањето на Законот за инспекциски надзор е воспоставен целосно нов систем за развој и управување со инспекторите во инспекциските служби на централно ниво. Ваквиот систем ја препознава важноста на обуката во развојот на професионални и компетентни инспектори, кои претставуваат една од основните алки во успешното спроведување на законските и подзаконските акти во државата.

Во таа насока , сакаме да Ве известиме дека на платформата за електронско учење достапни се генеричките обуки од Годишната програма за генерички обуки за 2024 година , донесена од страна на Инспекцискиот совет каде се внесени инспекторите од Вашата инспекциска служба, и истите ќе бидат отворени до 31.12.2025 година.

**Годишната програма за генеричките обуки за 2025 година** **ќе се реализира со користење на електронска платформа за учење, која ќе овозможи самостојно учење од материјалите на генеричките обуки.**

Согласно член 50 став 2 од Законот за инспекциски надзор (Службен весник на РСМ, бр. 102/19 и 272/24 ), инспекторите од Вашата инспекциска служба потребно е да реализираат минимум три генерички обуки кои ги избрале и се предвидени во Вашиот Годишен план за стручно оспособување и усовршување на секој инспектор за 2025 година.

Дополнително, Ве информираме дека согласно Годишната програма за генеричките обуки за 2025 година има предвидено нова генеричка обука на **1.16 – Пријавување на кривично дело против субјект на инспекциски надзор и пријавување на корупција при спроведување на инспекциска постапка** неопходна за подобрување на професионалните и стручните компeтенции на инспекторите, која се уште е во фаза на подготовка во рамките на проектот USAID-funded project Partnership Against Corruption (PAC) при што дополнително ќе бидете известени кога истата ќе биде достапна на ЛМС платформата.

По завршување на обуката системот електронски ќе изгенерира сертификат за успешно завршена генеричка обука.

Пристап до електронската платформа се обезбедува преку следниот линк: <http://lms.is.gov.mk>

Инспекторите пристапот до платформата ќе го обезбедат преку корисничко име (e-mail адреса)и лозинка која ја веќе ја имаат креирано и користено за потребите за следење на обуките во изминатата година.

Во случај на потреба од техничка подршка при потешкотии во однос на логирањето на платформата, додавање на нови корисници на платформата, Ве молиме да се обратите електронски на следната email адреса obuki@is.gov.mk.